Blaze7451/Wiki-th-20250601 huggingface dataset:
เดอะมูสส์

เดอะมูสส์ (The Mousses) เป็นกลุ่มดนตรีสัญชาติไทย ปัจจุบันสังกัดมีเรคคอร์ดส ในเครือมิวซิกมูฟ มีสมาชิกทั้งหมด 4 คน คือ แอร์ (ร้องนำ), จ๊ะ (กีต้าร์), ต้า (กลอง) และ กั๊ป (เบส)

**สมาชิก**
สมาชิกในปัจจุบัน- พงศกร ลิ่มสกุล (แอร์) – ร้องนำ- อธิศ อมรเวช (จ๊ะ) – กีตาร์- ศุภโชค เตือนจิตต์ (ต๋า) – กลอง- ปัจจาพงศ์ ศุภชัยเจริญ (กั๊ป) - กีตาร์เบส
อดีตสมาชิก- อาสนัย อาสม์สกุล (แมกซ์) – กลอง- กษิภัท ยิ่งเจริญ (บาส) – กีตาร์เบส- อริญชย์ ภาณุเวศย์ (ริน) – คีย์บอร์ด

**ประวัติ**
ในเดือนพฤษภาคม พ.ศ. 2558 เดอะมูสส์ได้ออกซิงเกิลใหม่ "เจ็บที่ต้องรู้" และในปีเดียวกัน 2 สมาชิก กษิภัท ยิ่งเจริญ (บาส) และ อริญชย์ ภาณุเวศย์ (ริน) แยกตัวจากวงเนื่องจากจะไปทำวง DOSE

**ผลงาน**

**สตูดิโออัลบั้ม**

**อีพี**
Weak Hair Use Mousses (อิสระ)
# Chance (โอกาส)
# Choice
# Sweetheart
# เพราะเธอ
# ไม่มีความหมาย
# ฯลฯ

**ซิงเกิล**
เพลงอื่นๆ- เพลงของเธอและฉัน - The Mousses (เพลงพิเศษแด่การจากไปของ MAMAFAKA)- ทางที่เลือก - แอร์ The Mousses , โอม Cocktail , ต้า Paradox (เพลงพิเศษประจำแคมเปญ EXIT One Life Club)- ไม่เคยรู้ ร่วมกับ Musketeers (GMM Original Album เคมีเข้า)

**อื่น ๆ**
ภาพยนตร์- 2552 มหาลัยสยองขวัญ (จ๊ะ)- 2553 น้ำตาลแดง 2 (จ๊ะ)- 2554 จั๊กกะแหล๋น (จ๊ะ)
นิตยสารและหนังสือ- 2556 คอลัมนิสต์   Damn Magazine (อริญชย์)
โรงเรียนสอนดนตรี-  The Proud Club สยาม (จ๊ะ , อริญชย์ - อาจารย์)

**รางวัลที่ได้รับ**
 รางวัลชมเชย Believe Audition Day 2007- รางวัลศิลปินหน้าใหม่ You2Play Award 2011

**อ้างอิง**

**แหล่งข้อมูลอื่น**
  Fanpage : The Mousses-  Fanpage : แอร์ ลิ่มสกุล -  Fanpage : Ja Mousses-  Fanpage : Bazdude The Mousses-  Fanpage : TARO THE MOUSSES-  Fanpage : Arin Mousses-  เว็บไซต์ทางการ
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีอินดี้ร็อกสัญชาติไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:กลุ่มดนตรีไทยในยุค 2000
สตาร์เคด (1997)

สตาร์เคด (1997)  เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 28 ธันวาคม พ.ศ. 2540 ซึ่งเป็นครั้งที่ 15 ของศึกสตาร์เคด ณ MCI Center, Washington, D.C. สหรัฐอเมริกา โดยมีจำนวนผู้เข้าชมในสนามทั้งสิ้น 17,500 คน

**ผลการปล้ำ/แมทช์การปล้ำ**

**ดูเพิ่ม**
นิวเวิลด์ออร์เดอร์ (มวยปล้ำอาชีพ)
*สตาร์เคด
*รายชื่อรายการเพย์-เพอร์-วิวของดับเบิลยูซีดับเบิลยู

**อ้างอิง**

**แหล่งข้อมูลอื่น**
 Starrcade 1997 review at SLAM! Sportsfix-attempted=yes - Starrcade 1997 review at 411mania
หมวดหมู่:สตาร์เคด
หมวดหมู่:มวยปล้ำอาชีพในปี พ.ศ. 2540
วิชัย ผาภูวนิน

วิชัย ผาภูวนิน หรือ วิไซ ผาภูวนิน (Visay Phaphouvanin; 12 มิถุนายน ค.ศ. 1985  — ) เป็นนักฟุตบอลชาวลาวผู้ซึ่งเล่นให้แก่สโมสรบ้านเกิดในสโมสรฟุตบอลนครหลวงเวียงจันทน์ ในตำแหน่งกองหน้า เขาเป็นสมาชิกของฟุตบอลทีมชาติลาว โดยเข้าแข่งขันในเอเอฟเอฟ ซูซูกิ คัพ 2010 และฟุตบอลโลก 2014 โซนเอเชีย รอบคัดเลือก

**ผลงานการทำประตูในระดับนานาชาติ**
รายการคะแนนและผลการทำประตูของลาว

**อ้างอิง**

**แหล่งข้อมูลอื่น**
  FIFA.com date=2014-05-11  statistics-  Goal.com date=2016-03-26  profile
หมวดหมู่:นักฟุตบอลชาวลาว
หมวดหมู่:กองหน้าฟุตบอล
หมวดหมู่:บุคคลจากเวียงจันทน์
ต่อไส้

ต่อไส้ หรือ เพี้ยฟาน จ๊าตอง ตานขโมย  Allophylus cobbe เป็นไม้พุ่มในวงศ์ Sapindaceae เปลือกแตกเป็นร่องเล็กๆ สีน้ำตาล ใบประกอบ สีเขียวอ่อน ดอกช่อสีเหลืองอมเขียว ก้านดอกย่อยสั้น ผลเดี่ยวกลม สุกแล้วเป็นสีแดง ผิวเกลี้ยงเป็นมัน ยอดอ่อนใช้เป็นผักเหนาะ กินกับแกงและขนมจีน ชาวไทยอีสานใช้ทุกส่วนต้มน้ำดื่ม บำรุงโลหิต ขับน้ำคาวปลา รากต่อไส้ใช้ผสมในยาแก้หอบหืด

**อ้างอิง**
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 56- สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 231
หมวดหมู่:วงศ์เงาะ
หมวดหมู่:พืชที่รับประทานได้
หมวดหมู่:สมุนไพร
สมเด็จพระราชินีนาถแมรีที่ 1 แห่งฮังการี

สมเด็จพระราชินีนาถแมรีที่ 1 แห่งฮังการี (Mary I of Hungary) เป็นสมเด็จพระราชินีนาถแห่งฮังการี พระองค์สืบราชสมบัติต่อจากพระเจ้าหลุยส์ที่ 1 แห่งฮังการี พระราชบิดาของพระองค์ เมื่อวันที่ 10 กันยายน ค.ศ. 1382 โดยการสำเร็จราชการของเอลีซาเบตาแห่งบอสเนีย พระราชมารดา พระองค์ทรงอภิเษกสมรสกับเจ้าชายซีกิสมุนท์แห่งลักเซมเบิร์กเมื่อ เมษายน ค.ศ. 1385 พระองค์ถูกปลดในเดือนธันวาคมโดยพระเจ้ากาโรยที่ 2 แห่งฮังการี แต่การครองราชย์อันสั้นของพระองค์ก็จบด้วยการลอบปลงพระชนม์โดยการสนับสนุนของสมเด็จพระราชินีเอลีซาเบตา ในเดือนกุมภาพันธ์ ค.ศ. 1386 ในเดือนกรกฎาคม สมเด็จพระราชินีนาถก็ได้ครองราชย์อีกครั้ง แต่พระมารดาของพระองค์ถูกจับขังและประหารในเดือนมกราคมปีถัดมา ส่วนพระองค์ได้รับการปลดปล่อยโดยพระสวามี พระองค์และพระสวามีจึงครองคู่กันตราบจนสิ้นพระชนม์

**บรรณานุกรม**
accessdate=2009-08-04
*accessdate=2009-08-13
*accessdate=2009-08-16
*accessdate=2009-08-16
*accessdate=2012-06-05
*accessdate=2010-04-22
หมวดหมู่:บุคคลที่เกิดในปี พ.ศ. 1914
หมวดหมู่:ราชินีนาถแห่งฮังการี
หมวดหมู่:สมเด็จพระราชินีนาถ
หมวดหมู่:เจ้าหญิงฮังการี
หมวดหมู่:เจ้าหญิงโปแลนด์
หมวดหมู่:เจ้าแผ่นดินที่ถูกปลดจากราชบัลลังก์
ตับเต่า (พืช)

ตับเต่า  Stephania reticulata เป็นไม้เลื้อยในสกุลสบู่เลือด วงศ์บอระเพ็ด ใช้ลำต้นเกี่ยวพันต้นไม้อื่น ไม่มีเนื้อไม้ ปลายใบกลม โคนเว้าเข้าหาก้านใบ ขอบใบเรียบ หลังใบมีสีเขียวออกสีนวล ดอกช่อ ดอกย่อยขนาดเล็กมีจำนวนมาก กลีบเลี้ยงสีเขียวอ่อน กลีบดอกสีเหลืองอ่อน เกสรตัวผู้สีเข้ม ล้อมเกสรตัวเมียอยู่กลางดอก ผลเดี่ยว ผิวเรียบ แก่แล้วเปลี่ยนเป็นสีม่วงอมแดงหรือสีดำ ผลใช้เป็นอาหารสัตว์

**อ้างอิง**
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552
หมวดหมู่:สกุลสบู่เลือด
ย่านาง

ย่านาง หรือ ย่านางขาว (Tiliacora triandra) เป็นไม้เลื้อยมีเนื้อไม้ในวงศ์ Menispermaceae เถากลม เหนียว เมื่ออ่อนมีสีเขียว แก่แล้วเป็นสีเทา ใช้ลำต้นเลื้อยพันต้นอื่น ใบเดี่ยว ดอกช่อแบบแตกแขนง ผิวเกลี้ยงเป็นมันสีเขียว สุกเป็นสีส้มอมแดง เมล็ดแข็งเพียงเมล็ดเดียวสามารถนำมาปลูกได้  อาหารไทยอีสานและอาหารลาวใช้ใบย่านางเป็นส่วนผสมในแกงลาว ใช้ทำเครื่องดื่ม ในเวียดนามใช้ทำเยลลี
สรรพคุณของใบย่านาง
1.เพิ่มความแข็งแรงให้ร่างกาย
2.ลดความอ่อนเพลีย
3.ป้องกันมะเร็ง
4.บำรุงผิวพรรณ
5.เป็นยาอายุวัฒนะ
6.บำรุงอวัยวะภายใน
การดูแลรักษา
รดน้ำต้นไม้ ช่วงเช้าและเย็นเยลลี่ที่เรียก "Sương sâm" ในเวียดนาม ใส่ใบย่านางด้วย

**อ้างอิง**
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 77

**แหล่งข้อมูลอื่น**
  Yanang page date=2007-03-11  -  Yanang page date=2009-12-07  -  Tiliacora triandra page date=2016-03-03  
หมวดหมู่:วงศ์บอระเพ็ด
หมวดหมู่:พืชที่รับประทานได้
หมวดหมู่:สมุนไพร
ความตกลงสมบูรณ์แบบ

ความตกลงสมบูรณ์แบบเพื่อยุติสถานะสงครามระหว่างประเทศไทยกับบริเตนใหญ่และอินเดีย (Formal Agreement for the Termination of the State of War between Siam and Great Britain and India) หรือ ความตกลงสมบูรณ์แบบ เป็นสนธิสัญญาสันติภาพที่จัดทำขึ้นเมื่อวันที่ 1 มกราคม พ.ศ. 2489 ณ สิงคโปร์ อันเป็นการยุติสถานะสงครามระหว่างไทยกับบริเตนใหญ่ที่ไทยประกาศสงครามต่อสหราชอาณาจักรในวันที่ 25 มกราคม พ.ศ. 2485 ระหว่างสงครามโลกครั้งที่สอง สนธิสัญญาฯ มีผลใช้บังคับในวันเดียวกับที่ลงนาม และมีการขึ้นทะเบียนที่ชุดสนธิสัญญาสหประชาชาติในวันที่ 23 สิงหาคม พ.ศ. 2494

**ผลลัพธ์**
ผลลัพธ์หลักของสนธิสัญญาฉบับนี้คือยกเลิกการผนวกรัฐฉานและรัฐมลายูที่ไม่ได้เข้าเป็นสหพันธ์ (Unfederated Malay States) จำนวนสี่รัฐ บริเตนใหญ่ได้ประโยชน์น้อยกว่าที่คาด ส่วนใหญ่เพราะสหรัฐคัดค้านมาตรการลงโทษต่อประเทศไทย กล่าวคือ ไม่สามารถลดขนาดกองทัพไทยได้pp=96–97 อย่างไรก็ดีสนธิสัญญาฯ กำหนดให้ไทยส่งมอบข้าวสาร 1.5 ล้านตันให้แก่มาลายาของบริเตนซึ่งขาดแคลนข้าวpp=423–24 นอกจากนี้ยังห้ามไทยขุดคลองข้ามคอคอดกระหากรัฐบาลบริเตนไม่ยินยอม ซึ่งบ่อนทำลายอำนาจของรัฐบาลปรีดี พนมยงค์p=71
หลังตราสนธิสัญญาฯ สหรัฐและบริเตนฟื้นฟูความสัมพันธ์ทางทูตกับไทยในวันที่ 5 มกราคม และวันถัดไปมีการจัดการเลือกตั้งทั่วไป สหรัฐยังให้เงินกู้ 10 ล้านดอลลาร์สหรัฐแก่ประเทศไทยเป็นการบูรณะเครือข่ายขนส่งของไทยซึ่งได้รับความเสียหายจากการทิ้งระเบิดของสหรัฐpp=96–97 ไทยเข้าร่วมสหประชาชาติในวันที่ 16 ธันวาคม 2489
มีการลงนามสนธิสัญญาสันติภาพออสเตรเลีย–ไทยแยกต่างหาก โดยมีการลงนามในวันที่ 3 เมษายน 2489 ทั้งนี้ตามประกาศสงครามของออสเตรเลียในวันที่ 2 มีนาคม 2485 และพระราชบัญญัติการมีมติเห็นชอบบทกฎหมายแห่งเวสต์มินสเตอร์ของออสเตรเลียp=21–23

**ดูเพิ่ม**
 ประเทศไทยในสงครามโลกครั้งที่สอง

**อ้างอิง**

**บรรณานุกรม**
s2cid= 153688878 
*s2cid=154874038 
*jstor=3636740 
*jstor=2752453 
*publisher=Cambridge University Press
*url-status=dead 
*url=http://www.siamese-heritage.org/jsspdf/1971/JSS_066_1d_Tarling_AtonementBeforeAbsolutionBritishPolicyTowardsThailandDuringWW2.pdf 
หมวดหมู่:ความตกลงระหว่างประเทศ
หมวดหมู่:สนธิสัญญาสงครามโลกครั้งที่สอง
หมวดหมู่:สนธิสัญญาสันติภาพ
หมวดหมู่:สนธิสัญญาสันติภาพเกี่ยวข้องกับไทย
หมวดหมู่:สนธิสัญญาเกี่ยวข้องกับไทย
หมวดหมู่:สนธิสัญญาเกี่ยวข้องกับสหราชอาณาจักร
หมวดหมู่:สนธิสัญญาเกี่ยวข้องกับนิวซีแลนด์
หมวดหมู่:สนธิสัญญาเกี่ยวข้องกับสหภาพแอฟริกาใต้
หมวดหมู่:สนธิสัญญาเกี่ยวข้องกับบริติชอินเดีย
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาทวิภาคีเกี่ยวข้องกับไทย
หมวดหมู่:สนธิสัญญาทวิภาคีเกี่ยวข้องกับสหราชอาณาจักร
หมวดหมู่:ประเทศไทยในสงครามโลกครั้งที่สอง
หมวดหมู่:ผลที่ตามมาหลังสงครามโลกครั้งที่สองในประเทศไทย
หมวดหมู่:ผลที่ตามมาหลังสงครามโลกครั้งที่สอง
หมวดหมู่:สนธิสัญญาไทย–สหราชอาณาจักร
หมวดหมู่:ความสัมพันธ์ไทย–นิวซีแลนด์
หมวดหมู่:ความสัมพันธ์ไทย–อินเดีย
หมวดหมู่:ความสัมพันธ์ไทย–แอฟริกาใต้
หมวดหมู่:ฝ่ายสัมพันธมิตร (สงครามโลกครั้งที่สอง)
หมวดหมู่:ประเทศไทยในปี พ.ศ. 2489
แม่แบบ:เหตุการณ์ปัจจุบัน/2556 กรกฎาคม 4

*พระบาทสมเด็จพระเจ้าอยู่หัวฯ เสด็จพระราชดำเนินโดยรถยนต์พระที่นั่งไปยังสถานตากอากาศบางปู ต.บางปู อ.มือง จ.สมุทรปราการ เพื่อทอดพระเนตรระดับน้ำและป่าชายเลน มีประชาชนชาวสมุทรปราการและประชาชนจากพื้นที่ใกล้เคียงที่ทราบข่าวต่างพร้อมใจกันมารับเสด็จอย่างเนืองแน่น  (ข่าวสดออนไลน์)

}
หมวดหมู่:วิดีโอเกมที่พัฒนาขึ้นในประเทศไทย

หมวดหมู่:เกมไทย
ไทย
หมวดหมู่:สื่อมวลชนในประเทศไทย
หมวดหมู่:ผลงานโดยชาวไทย
เว็นเดอะเซนต์สโกมาร์ชชิงอิน

"When the Saints Go Marching In", United States Air Force Band of the West (1992)
เว็นเดอะเซนต์สโกมาร์ชชิงอิน (When the Saints Go Marching In) บางครั้งเรียกสั้นๆ ว่า เดอะเซนต์ส (The Saints) เป็นเพลงกอสเปลอเมริกันมีที่มาไม่แน่ชัด แต่สันนิษฐานว่ามาจากเพลงสวดสรรเสริญตั้งแต่คริสต์ศตวรรษที่ 19 ในปัจจุบันนิยมนำมาบรรเลงเป็นเพลงแจสในแบบดิกซีแลนด์  ชื่อเพลงนี้บางครั้งอาจสับสนกับเพลงสวดอีกเพลงหนึ่ง ชื่อ "When the Saints are Marching In" (เว็นเดอะเซนต์สอาร์มาร์ชชิงอิน) ที่แต่งในปี ค.ศ. 1896 
แต่เดิมเพลงนี้นิยมใช้เป็นเพลงมาร์ชในขบวนแห่ศพแถบเมืองนิวออร์ลีนส์ รัฐลุยเซียนา เมื่อเสร็จพิธีการแล้ว ขณะวงดนตรีเดินทางกลับ มักบรรเลงเพลงนี้ในท่วงทำนองที่คึกคักขึ้นในแบบดิกซีแลนด์ จนกลายเป็นที่ติดหูจนถือเป็นเอกลักษณ์ของเมืองนิวออร์ลีนส์ และนำมาใช้เป็นเพลงประจำของทีมอเมริกันฟุตบอล นิวออร์ลีนส์เซนต์
เพลงนี้กลายเป็นที่นิยมในวงกว้างจากการบรรเลงของหลุยส์ อาร์มสตรอง ในช่วงทศวรรษ 1930 และแพร่หลายไปส่งวงการร็อกแอนด์โรล จากการบรรเลงของแฟตส์ โดมิโน และบิล แฮลีย์ แอนด์ฮีสโคเมตส์  นักร้องอื่นๆ ที่เคยร้องเพลงนี้ เช่น จูดี การ์แลนด์ เอลวิส เพรสลีย์ เจอร์รี ลี ลูวิส ดอลลี พาร์ตัน บรูซ สปริงส์ทีน

**ดนตรี**
M:2/4
L:1/8
K:C
Q:1/4=120
z CEF|G4|z CEF|G4|
w:Oh when the saints go march-ing in,
z CEF|G2E2|C2E2|D4|
w:oh when the saints go march-ing in,
z EED|C4|E2G2|GF3|z2 EF|
w:I want to be in that numb-er,
G2E2|C2 D2|C4
w:when the saints go march-ing in.

**อ้างอิง**

**แหล่งข้อมูลอื่น**
 When The Saints Go Marching In date=2016-11-21  Louis Armstrong version- Hymns Without Words date=2014-01-01  - free MP3 recordings for download and use in services
หมวดหมู่:เพลงคริสเตียน
หมวดหมู่:เพลงแจ๊ส
หมวดหมู่:รัฐลุยเซียนา
บุญผ่อง

บุญผ่อง ละครโทรทัศน์ไทยทางช่องไทยพีบีเอส ออกอากาศในช่วงกลางปี พ.ศ. 2556

**เนื้อเรื่อง**
ในช่วงสงครามโลกครั้งที่สอง กองทัพญี่ปุ่นได้เดินทัพผ่านทางประเทศไทย ทำให้ไทยได้รับผลกระทบจากสงครามไปด้วย มีการทิ้งระเบิดอย่างต่อเนื่องจากสหรัฐอเมริกา บุญผ่อง ชายหนุ่มผู้เป็นลูกชายคนโตของครอบครัวสิริเวชชะพันธ์ แห่งตลาดปากแพรก อำเภอเมือง จังหวัดกาญจนบุรี รับสุรัตน์ ภรรยา และผณี ลูกสาววัย 9 ขวบ เพียงคนเดียวที่เดินทางหนีระเบิดจากพระนครมาอยู่ที่นี่ 
ที่กาญจนบุรี และราชบุรี ได้มีการเกณฑ์เชลยสงคราม ซึ่งเป็นทหารชาติตะวันตกฝ่ายสัมพันธมิตรมาสร้างทางรถไฟและสะพานข้ามแม่น้ำแควเพื่อที่จะตัดผ่านไปประเทศพม่า เชลยหลายคนต้องล้มตายจากสภาพภูมิอากาศและภูมิประเทศที่เต็มไปด้วยโรคภัยต่าง ๆ จากป่าดิบชื้น รวมถึงการกินอยู่ที่ลำบาก และการถูกทรมานให้ทำงานตลอดวัน ตลอดคืน  เป็นที่น่าหดหู่ใจอย่างมากต่อผู้พบเห็น รวมถึงบุญผ่อง บุญผ่องจึงตัดสินใจบางอย่างที่จะช่วยพวกเชลย แม้จะต้องเสี่ยงชีวิตตนเองและครอบครัวก็ตาม บุญผ่องได้รับการติดต่อจากกองทัพญี่ปุ่นให้ไปส่งอาหารถึงในค่ายเชลย บุญผ่องจึงแอบส่งยาและของใช้ต่าง ๆ ใส่ลงไปในข้าวของเหล่านี้ แม้จะไม่เป็นที่เห็นด้วยจากครอบครัว รวมถึงเป็นที่สงสัยของทางญี่ปุ่น หลายต่อหลายครั้งมีการตรวจค้น แต่ก็ไม่พบเจอ ท้ายที่สุดเมื่อญี่ปุ่นสงสัยมากขึ้น บุญผ่องจึงให้ผณี ลูกสาวตัวเล็ก ๆ ของตนเองเป็นคนนำไปส่งให้ ด้วยผณีนั้นเป็นที่ผูกพันของ มิโยชิ นายทหารชาวญี่ปุ่นที่รักผณีเสมือนลูกสาวตนเองจริง ๆ จนก่อให้เกิดเป็นมิตรภาพต่างวัย

**นักแสดง**

**เบื้องหลัง**
บุญผ่อง เป็นละครโทรทัศน์ที่สร้างมาจากเรื่องจริงของบุญผ่อง สิริเวชชะพันธ์ อดีตนักธุรกิจชาวกาญจนบุรี ที่ให้ความช่วยเหลือเชลยสงครามในช่วงสงครามโลกครั้งที่สอง ที่ถูกเกณฑ์มาสร้างทรงรถไฟสายมรณะและสะพานข้ามแม่น้ำแคว ด้วยการแอบส่งยาและข้าวของต่าง ๆ ให้ จนได้รับการยกย่องจากหลายชาติที่เป็นชาติสัมพันธมิตรในภายหลังสงครามยุติ จนได้รับฉายาว่า "วีรบุรุษสะพานข้ามแม่น้ำแคว" หรือ "วีรบุรุษช่องเขาขาด"
บทละครได้ถูกเขียนขึ้นโดยอ้างอิงจากเหตุการณ์ที่เกิดขึ้นจริง ด้วยระยะเวลาการเขียนยาวนานกว่า 5 ปี โดยผ่านคำให้สัมภาษณ์ของ ผณี  ศุภวัฒน์ (สิริเวชชะพันธ์) บุตรสาวของบุญผ่องที่อยู่ร่วมในเหตุการณ์ ซึ่งกลายมาเป็นตัวละครสำคัญในเรื่องด้วย และลำไย สิริเวชชะพันธ์ น้องสะใภ้ของบุญผ่อง 
การถ่ายทำถ่ายในสถานที่จริง และอีกหลายสถานที่ ร่วมด้วยนักแสดงหลากหลายเชื้อชาติ หลากหลายภาษา จนเมื่อละครเปิดตัวเป็นครั้งแรก มีงานแถลงข่าวเปิดตัวในวันที่ 25-26 เมษายน พ.ศ. 2556 ที่จังหวัดกาญจนบุรี สถานที่เกิดเหตุจริง และมีรอบเปิดตัวสำหรับสื่อมวลชน ในวันที่ 30 เมษายน พ.ศ. 2556 ที่โรงภาพยนตร์เอสพลานาด แคราย
และก่อนที่ละครจะออกอากาศ ได้มีการเผยแพร่สารคดี "ไม้หมอนสุดท้าย บนทางสายมรณะ" เป็นการให้ข้อมูลความรู้แก่ผู้ชมก่อนที่จะละครจะเริ่มต้น

**อ้างอิง**

**แหล่งข้อมูลอื่น**
 เว็บไซต์บุญผ่อง date=2016-03-04 
หมวดหมู่:ละครโทรทัศน์ช่องทีวีไทย-ไทยพีบีเอส
หมวดหมู่:ละครโทรทัศน์ไทยในปี พ.ศ. 2556
หมวดหมู่:เชลยศึกในวัฒนธรรมประชานิยม
โปรอีโวลูชันซ็อกเกอร์เมเนจเมนท์

โปรอีโวลูชันซ็อกเกอร์เมเนจเมนท์ (Pro Evolution Soccer Management) หรือที่รู้จักในชื่อ พีอีเอสเอ็ม หรือ พีอีเอสเมเนเจอร์/เมเนจเมนท์ เป็นวิดีโอเกมการจัดการฟุตบอลที่ได้รับการเปิดตัว ณ วันที่ 24 มีนาคม ค.ศ. 2006 ซึ่งเป็นเกมการจัดการฟุตบอลแรกของซีรีส์ โปรอีโวลูชันซ็อกเกอร์ 

**รูปแบบการเล่น**
เกมชุดนี้อิงตามฟุตบอลในช่วงฤดูกาล 2005/06 โดยในช่วงเริ่มต้นของเกม คุณจะได้รับการร้องขอให้เลือกสโมสรที่คุณต้องการที่จะบริหารจัดการ ซึ่งคุณสามารถเลือกได้จากที่มีอยู่ 108 สโมสร จาก 6 ลีกที่แตกต่างกัน ซึ่งได้แก่:- พรีเมียร์ลีก ของอังกฤษ- ลาลิกา ของสเปน- เซเรียอา ของอิตาลี- บุนเดิสลีกา ของเยอรมนี- ลีกเอิง ของฝรั่งเศส- เอเรอดีวีซี ของเนเธอร์แลนด์
ทุกครั้งที่การแข่งขันเสร็จสิ้น จะได้รับคะแนนความรุ่งโรจน์ โดยคะแนนความรุ่งโรจน์สามารถใช้จ่ายภายในเกมเพื่อปลดล็อกผู้เล่นบางราย, คุณสมบัติพิเศษ ฯลฯ เมื่อรวมบางอย่างถึง คุณก็สามารถนำไปใช้กับสโมสรใหม่ได้ (สโมสรที่ดีกว่า, คะแนนความรุ่งโรจน์มากขึ้นที่จำเป็นสำหรับคุณ) ในขณะที่คุณอยู่ที่สโมสรอีกต่อไป คุณจะได้รับคะแนนความรุ่งโรจน์มากขึ้น

**การตอบรับ**
เกมได้รับความเห็นในเชิงลบพอสมควร ส่วนใหญ่มาจากการไม่ได้รับอนุญาตให้ใช้สิทธิในเกม ผู้จัดการทีมหลายคนและชื่อทีมไม่ถูกต้อง นอกจากนี้ ถ้าผู้เล่นไม่ได้รับอนุญาตในการเล่นเกม พวกเขาก็จะไม่ปรากฏในผลการค้นหา
สิ่งเหล่านี้จึงได้รับการพิจารณาว่าไม่สมจริงและอาจเกิดจากความเกียจคร้านของผู้สร้าง นี่จึงเป็นข้อจำกัดของความบันเทิงสำหรับผู้เล่น

**ภาคต่อ**
เกมเวอร์ชันนี้อาจไม่มีการผลิตภาคต่อ เนื่องจากความล้มเหลวในโลกของเกม อย่างไรก็ตาม มันได้กลายเป็นที่ชัดเจนว่าแฟน ๆ บางส่วนของโปรอีโวลูชันซ็อกเกอร์และโคนามิได้พิจารณาว่า เล็ทส์เมคอะซ็อกเกอร์ทีม! เป็นเปรียบเสมือนภาคต่อ เนื่องจากความคล้ายคลึงของรูปแบบและความรู้สึกที่คุ้นเคย

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2549
หมวดหมู่:เกมสำหรับเพลย์สเตชัน 2
หมวดหมู่:เกมชุดโปรอีโวลูชันซ็อกเกอร์
หมวดหมู่:วิดีโอเกมการจัดการฟุตบอล
แม่แบบ:กล่องข้อมูล โครงสร้างข้อมูล/doc

== การใช้งาน**
หมวดหมู่:กล่องข้อมูล
โครงสร้างข้อมูล
bs:Šablon:Infokutija_struktura_podataka
en:Template:Infobox data structure
simple:Template:Infobox data structure
ลูกผู้ชายไม้ตะพด

ลูกผู้ชายไม้ตะพด ละครโทรทัศน์ไทยในสังกัดกันตนา ออกอากาศทางช่อง 7 ในช่วงต้นปี พ.ศ. 2555, พ.ศ. 2567 ซึ่งเดิมเคยถูกสร้างเป็นละครโทรทัศน์มาแล้วครั้งหนึ่งในปี พ.ศ. 2528-พ.ศ. 2529 ทางช่องเดียวกัน นำแสดงโดย วัชระ สิทธิกุล และจิตรลดา ดิษยนันทน์ กำกับโดย นิรัตติศัย กัลย์จาฤก แต่ทว่ามีเนื้อหาที่แตกต่างจากเดิมมาก

**เนื้อเรื่อง**
ไม้ เป็นเด็กหนุ่มที่อาศัยอยู่กับ เมฆ พ่อซึ่งเป็นคนขับรถ บขส.สายใต้ขาเป๋ เพียงสองคน ร่ำลือกันว่าเดิม เมฆ เคยเป็นนักเลงมาก่อน และได้รับบาดเจ็บจนขาเป๋จึงทำใหัหันหลังให้แก่วงการ โดยที่เมฆเป็นคนขับรถในบริษัทของเจ๊กี ซึ่งเจ๊กีมีปัญหาทับเส้นทางวิ่งสัมปทานรถตู้ของ พันเทพ ผู้กว้างขวางที่มีชื่อเสียง พันเทพเป็นมหาเศรษฐีที่ครอบครองไม้ตะพดชื่อ "ไม้ตะพดเลือด" ซึ่งพันเทพต้องการจะตามหาไม้ตะพดอีกอันหนึ่งที่เป็นคู่กัน ที่หายสาบสูญไป คือ "ไม้ตะพดวิญญาณ" ที่ร่ำลือกันว่า หากได้ไม้ตะพดสองอันนี้มาต่อกันแล้ว จะมีพลานุภาพเป็นอันมาก
ขณะที่ลูกน้องของพันเทพออกอาละวาด หรือยามมีภยันตรายใด ๆ จะมีชายลึกลับคนหนึ่งสวมหน้ากากดำพร้อมกับไม้ตะพดปรากฏกายออกมาช่วยเหลือ ทุกคนจึงเรียกเขาว่า "ลูกผู้ชาย" ซึ่งแท้ที่แล้ว ลูกผู้ชายนั้นก็คือ เมฆ นั่นเอง ที่ปิดเรื่องนี้เป็นความลับที่แม้แต่ไม้ก็ไม่รู้ วันหนึ่ง เวตาล ปีศาจในตำนานก็ปรากฏกายขึ้น และได้ให้สัญญากับพันเทพว่าจะทำให้พันเทพได้สมหวังครอบครองไม้ตะพดทั้งสองอัน ซึ่งแท้ที่แล้ว เวตาล ก็ต้องการหลอกใช้พันเทพเพื่อเพิ่มพลังให้แก่ตนเองนั่นเอง

**นักแสดง**

**เพลงประกอบละคร**
 พ.ศ. 2555- ลูกผู้ชายไม้ตะพด โดย ศรัณย์ ศิริลักษณ์- สักวันต้องได้ดี โดย ศรัณย์ ศิริลักษณ์- เมื่อไหร่จะเป็นฉัน โดย วริฏฐิสา ลิ้มธรรมมหิศร- ไม่มีอาการไหนใกล้คำว่ารัก โดย ณัฐชา นวลแจ่ม
 พ.ศ. 2567- คำว่าแพ้สะกดยังไง โดย เสริมศาสตร์ เดอะโรซาริโอ- เราจะรักกันได้มั้ย...(หรือฉันควรพอแค่นี้) โดย เซน พลูโทเนี่ยม

**อ้างอิง**
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยในปี พ.ศ. 2528
หมวดหมู่:ละครโทรทัศน์ไทยในปี พ.ศ. 2555
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ไทยแนวแอ็คชั่น
หมวดหมู่:ซูเปอร์ฮีโรในประเทศไทย
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ที่กำกับโดย ชูศักดิ์ สุธีรธรรม
แม่แบบ:อาฟเตอร์สกูล

หมวดหมู่:อาฟเตอร์สกูล
หมวดหมู่:กล่องนำทางเกิร์ลกรุป
หมวดหมู่:กล่องนำทางกลุ่มดนตรีป็อปของเกาหลีใต้
ฟีฟ่าคอนเฟเดอเรชันส์คัพ 2013 นัดชิงชนะเลิศ

ฟีฟ่าคอนเฟเดอเรชันส์คัพ 2013 นัดชิงชนะเลิศ จะมีการแข่งขัน ฟุตบอล เพื่อที่จะกำหนดผู้ชนะของ ฟีฟ่าคอนเฟเดอเรชันส์คัพ 2013. การแข่งขันจะจัดขึ้นที่ มารากานัง, รีโอเดจาเนโร, บราซิล และจะต่อกรกับผู้ชนะของรอบรองชนะเลิศ.

**เส้นทางสู่นัดชิงชนะเลิศ**
ตารางคะแนนหลังจบนัดสุดท้าย
กลุ่ม เอ ชนะเลิศ
ตารางคะแนนหลังจบนัดสุดท้าย
กลุ่ม บี ชนะเลิศ

**รายละเอียด**
300px

**ดูเพิ่ม**
ฟีฟ่าคอนเฟเดอเรชันส์คัพ 2013 รอบน็อกเอาต์

**อ้างอิง**

**แหล่งข้อมูลอื่น**
 ฟีฟ่าคอนเฟเดอเรชันส์คัพ 2013 date=2010-06-15 
2013
Con
2013
สมเด็จพระราชินีนาถเฮเลนแห่งบอสเนีย

สมเด็จพระราชินีนาถเฮเลนแห่งบอสเนีย (บอสเนีย:Jelena Gruba/Јелена Груба) หรือพระนามเดิม เฮเลน กรูบา เป็นสมเด็จพระราชินีนาถแห่งบอสเนีย ตั้งแต่ 1395 ถึง 1398 พระองค์เป็นผู้ปกครองของบอสเนีย พระองค์เดียวที่เป็นสตรี
เฮเลน กรูบา ได้ครองราชย์หลังจากที่พระสวามีของพระองค์พระเจ้าสตีเฟน ดาบิซาแห่งบอสเนียเสด็จสวรรคต ในได้รัชกาลของพระองค์ขุนนางต่างก็มีอำนาจ แต่สุดท้ายพระนางก็ถูกปลดโดยพระเชษฐาของพระนางพระเจ้าสตีเฟน ออสโตจาแห่งบอสเนีย

**อ้างอิง**
หมวดหมู่:บุคคลที่เกิดในคริสต์ทศวรรษ 1340
หมวดหมู่:สมเด็จพระราชินีนาถ
หมวดหมู่:พระมหากษัตริย์บอสเนีย
หมวดหมู่:ราชินีแห่งบอสเนีย
หมวดหมู่:ราชวงศ์คอโตรมานิค
หมวดหมู่:เจ้าแผ่นดินที่ถูกปลดจากราชบัลลังก์
เซซินันโด

เซซินันโด โอเดลฟริเดส โกเมซ คอร์เรอา (Zezinando Odelfuides Gomes Correia; 1 มกราคม ค.ศ. 1987 – ) หรือที่รู้จักในชื่อ เซซินันโด (Zezinando) เป็นนักฟุตบอลชาวโปรตุเกส ผู้ซึ่งเล่นให้แก่สโมสรฟุตบอลแอร์ฟอร์ซ ยูไนเต็ด ในไทยลีกดิวิชั่น 1 ในตำแหน่งกองกลางตัวรับ

**ผลงานในสโมสรระดับอาชีพ**
เกิดในบิสเซา เซซินันโดย้ายไปอยู่กับพ่อแม่ของเขาที่ประเทศโปรตุเกสตั้งแต่เมื่อครั้งยังเป็นทารก และเมื่ออายุได้ 12 ปี เขาได้เข้าร่วมศูนย์เยาวชนที่มีชื่อเสียงของสปอร์ติกกลูบีดีปูร์ตูกาล ในสามปีต่อมา เขาได้เก็บบางสิ่งไว้สำหรับสโมสรดังกล่าวในช่วงต้นฤดูกาล เขาได้รับการยืมตัวอย่างต่อเนื่องไปยังสโมสรที่อยู่ในลิสบอน โดยได้ปรากฏตัวในฤดูกาล 2006–07 ในดิวิชัน 2 ร่วมกับจีดีเอสโตริลพราเอีย และเล่นในระดับสามในหลายปีต่อมา
เมื่อวันที่ 26 มิถุนายน ค.ศ. 2009 เซซินันโดเปลี่ยนไปทดลองอยู่ร่วมกับสโมสรฟุตบอลฮาร์ทส์ออฟมิดโลเธียน เช่นเดียวกับชูเอา โมเรย์รา ซึ่งข้อตกลงได้ตกลงไปในที่สุด และทั้งสองได้ลงนามกับซีเอฟเอสเตรลาดาอมาดอราในลำดับชั้นที่สามของฟุตบอลโปรตุเกสแทน
ในช่วงปลายเดือนตุลาคม ค.ศ. 2011 หลังจากที่กว่าหนึ่งปีของการไม่มีสโมสร เซซินันโดได้เข้าร่วมกับสโมสรฟุตบอลจังหวัดสมุทรสงครามในไทยพรีเมียร์ลีก

**ผลงานในระดับนานาชาติ**
เซซินันโดเลือกที่จะเป็นตัวแทนของโปรตุเกส เขาปรากฏตัวโดยอยู่ร่วมกับทีมรุ่นอายุไม่เกิน 20 ปี ในการแข่งขันฟุตบอลโลกเยาวชนอายุไม่เกิน 20 ปี ที่ประเทศแคนาดา โดยเล่นในสี่แมตช์และออกในรอบ 16 ทีมสุดท้ายในที่สุด

**อ้างอิง**

**แหล่งข้อมูลอื่น**
  Stats and profile at Zerozerofix-attempted=yes -  Stats at ForaDeJogo date=2012-10-25 
หมวดหมู่:นักฟุตบอลชาวโปรตุเกส
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลสมุทรสงคราม
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ผู้เล่นในไทยลีก
หมวดหมู่:บุคคลจากบิสเซา
หมวดหมู่:ชาวโปรตุเกสเชื้อสายกินี-บิสเซา
หมวดหมู่:สโมสรฟุตบอลแอร์ฟอร์ซ ยูไนเต็ด

หมวดหมู่:สโมสรฟุตบอลที่ยุบทีมในประเทศไทย
หมวดหมู่:สโมสรฟุตบอลกองทัพอากาศไทย
หมวดหมู่:สโมสรฟุตบอลอุทัยธานี
หมวดหมู่:สโมสรในไทยลีก
หมวดหมู่:ผู้ชนะเลิศในไทยเอฟเอคัพ
หมวดหมู่:ผู้ชนะเลิศในไทยลีกคัพ
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด

หมวดหมู่:สโมสรฟุตบอลแอร์ฟอร์ซ ยูไนเต็ด
แอร์ฟอร์ซ ยูไนเต็ด
โนเมอร์ซี่ (2007)

โนเมอร์ซี่ (2007) (No Mercy (2007)) เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่ อันฟอร์กิฟเว่น (2007) จัดเมื่อวันที่ 7 ตุลาคม ค.ศ. 2007 ณ สนาม Allstate Arena ในเมืองRosemont, Illinois สหรัฐอเมริกา โดยแสดงนักมวยปล้ำจากรอว์ ,สแมคดาวน์ และอีซีดับเบิลยู โดยจัดเป็นครั้งที่ 10 ของศึกโนเมอร์ซี่

**ผลการปล้ำ/แมทช์การปล้ำ**

**ดูเพิ่ม**
ดับเบิลยูดับเบิลยูอี โนเมอร์ซี่
*รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 No Mercy 2007 Official Website date=2008-12-21 
หมวดหมู่:มวยปล้ำอาชีพในปี พ.ศ. 2550
หมวดหมู่:โนเมอร์ซี่
รายนามประธานาธิบดีคอสตาริกา

== ดูเพิ่ม**
 ประเทศคอสตาริกา- ธงชาติคอสตาริกา- ตราแผ่นดินคอสตาริกา- เพลงชาติคอสตาริกา

**อ้างอิง**

ค
หมวดหมู่:ประธานาธิบดีคอสตาริกา
รายนามนักมวยแชมป์โลกชาวฟิลิปปินส์

ต่อไปนี้เป็นรายนามนักมวยสากลชาวฟิลิปปินส์ที่ได้ครองแชมป์โลกเฉพาะสถาบันหลักคือ เดอะ ริง (The Ring), สมาคมมวยโลก (WBA), สภามวยโลก (WBC), สหพันธ์มวยนานาชาติ (IBF) และ องค์กรมวยโลก (WBO) ดังต่อไปนี้  
สำหรับนักมวยที่ได้ครองแชมป์มากกว่าสองสมัย จะแสดงเฉพาะสองสมัยแรก รายละเอียดอื่นให้ดูที่บทความของนักมวยรายนั้นๆ
หมวดหมู่:นักมวยสากลชาวฟิลิปปินส์
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีพระจอมเกล้าพระนครเหนือ

ทคโนโลยีพระจอมเกล้าพระนครเหนือ
หมวดหมู่:บุคคลจากมหาวิทยาลัยเทคโนโลยีพระจอมเกล้าพระนครเหนือ
แมงป่องช้างก้ามยาว

แมงป่องช้างก้ามยาว (Heterometrus longimanus) เป็นแมงป่องช้างชนิดหนึ่งในวงศ์ Scorpionidae. มีลักษณะคล้ายแมงป่องช้างชนิด H. spinifer คือ มีปล้องพิษที่ปลายหางสีแดงเหมือนกัน ส่วนหัวไม่เรียบ แต่แมงป่องช้างก้ามยาวจะมีขนาดลำตัวที่ใหญ่กว่าเมื่อเทียบขนาดกับแมงป่องช้างชนิดอื่นที่อายุเท่ากัน มีร่างกายสีดำ และมีส่วนก้ามที่ใหญ่และยาวกว่า แมงป่องชนิดนี้ออกลูกเป็นตัว
มีความยาวลำตัวประมาณ 8-9 เซนติเมตร (ไม่รวมหาง) โดยสามารถมีความยาวสูงสุดcm. พบมากในป่าทางภาคใต้ของประเทศไทย จนถึงมาเลเซีย, อินโดนีเซีย และฟิลิปปินส์

**อ้างอิง==
ทัศนคติ

ทัศนคติ หรือ เจตคติ ในทางจิตวิทยา คือการแสดงออกถึงความชอบหรือไม่ชอบต่อบุคคล สถานที่ สิ่งของ หรือเหตุการณ์สิ่งใดสิ่งหนึ่ง (ซึ่งเรียกว่าวัตถุแห่งทัศนคติ) กอร์ดอน ออลพอร์ต นักจิตวิทยาได้อธิบายเกี่ยวกับทัศนคติไว้ว่า "เป็นแนวคิดอันเด่นชัดที่สุดและจำเป็นที่สุดในจิตวิทยาสังคมร่วมสมัย" ทัศนคติสามารถสร้างขึ้นจากประสบการณ์ในอดีตและปัจจุบันของบุคคลหนึ่ง ๆ สามารถตรวจวัดและเปลี่ยนแปลงได้ ส่งผลต่ออารมณ์และพฤติกรรมของบุคคลนั้นด้วย
อนึ่ง พจนานุกรมไทยฉบับราชบัณฑิตยสถาน 2554 ให้ความหมายว่า ทัศนคติ หมายถึง แนวความคิดเห็น

**อ้างอิง ==
การนำพลังงานกลับมาใช้ใหม่

การนำพลังงานกลับมาใช้ใหม่ หรือ การรีไซเคิลพลังงาน เป็นการนำพลังงานที่ใช้แล้ว ซึ่งปกติจะปล่อยทิ้งไป แต่ยังมีศักยภาพอยู่ กลับมาใช้ใหม่ โดยเปลี่ยนรูปให้เป็นพลังงานความร้อน หรือพลังงานไฟฟ้า ขบวนการนี้ส่วนใหญ่เกิดขึ้นที่โรงงานผลิต หรือโรงไฟฟ้า หรือสถาบันใหญ่ๆเช่นมหาวิทยาลัยหรือโรงพยาบาล มันช่วยเพิ่มประสิทธิภาพ ในขณะเดียวกัน ก็ลดค่าใช้จ่ายด้านพลังงานและลดมลภาวะในการปล่อยแก๊สเรือนกระจกไปด้วยในตัว  ขบวนการนี้ได้รับการยอมรับว่าช่วยลดโลกร้อนได้ ขบวนการนี้ปกติจะถูกดำเนินการในรุปของกำลังความร้อนร่วม (cogeneration) หรือ การกู้กลับคืนของของเสียที่เป็นความร้อน (Waste heat recovery)

**รูปแบบ**

**การกู้กลับคืนของของเสียที่เป็นความร้อน**
ความร้อนที่ถูกใช้แล้ว ส่วนเกินปกติจะถูกปล่อยทิ้งไป เราสามารถนำความร้อนนี้กลับมาใช้ใหม่ได้ในรูปของพลังงานความร้อนหรือพลังงานไฟฟ้า หรือป้อนกลับไปในขบวนการผลิตใหม่ในรูปของลมร้อน หรือรูปของน้ำร้อน หรือรูปของสารประเภท glycol หรือรูปของน้ำมัน โรงงานประเภทนี้ได้แก่ โรงานผลิตโลหะ แก้ว เยื่อกระดาษ เป็นต้น

**การกู้กลับคืนความร้อนจากเครื่องปรับอากาศ**
โรงผลิตสารทำความเย็นมักจะมีความร้อนเป็นผลพลอยได้จึงเก็บไว้ในถังใต้ดิน และนำออกมาใช้ใรฤดูหนาว เพื่อทำความอบอุ่นในอาคาร เพื่อประหยัดเชื้อเพลิงในการผลิตความร้อน หรืออาจเก็บความเย็นในฤดูหนาวเพื่อนำมาใช้สร้างความเย็นในอาคารในฤดูร้อน
ไฟล์:COGES diagram.svg|thumb|รูปแสดงการทำงานแบบ Cogeneration เพื่อผลิตไฟฟ้า 1. เครื่องปั่นไฟ 2. กังหันไอน้ำ 3. Condenser. 4. ปั้ม 5. Heater 6. กังหันแก๊ส (รูปคอยล์ที่อยู่ใน Heater ควรอยู่ในกังหันแก๊สเพื่อเก็บความร้อนที่เหลือส่งไปให้กังหันไอน้ำ

**กำลังความร้อนร่วม**
โรงไฟฟ้ากังหันแก๊สจะใช้แก๊สธรรมชาติเป็นเชื้อเพลิงผลิตไฟฟ้าได้แล้วหนึ่งระบบ ไอเสียจากกังหันแก๊ส ซึ่งมีความร้อนสูงเกือบ 500°C แทนที่จะทิ้งไปเปล่าๆ ถูกส่งไปผ่านหม้อน้ำ และถ่ายเทความร้อนให้กับน้ำ ทำให้น้ำเดือดกลายเป็นไอความดันสูง ถูกส่งไปขับกังหันไอน้ำ ผลิตพลังงานไฟฟ้าได้อีกหนึ่งระบบ ในประเทศไทยโรงไฟฟ้าแก๊สส่วนใหญ่จะใช้เป็นแบบนี้ เนื่องจากให้ประสิทธิภาพดีกว่า เช่น โรงไฟฟ้าพระนครเหนือ โรงไฟฟ้าพระนครใต้ โรงไฟฟ้าน้ำพอง โรงไฟฟ้าราชบุรี เป็นต้น

**อ้างอิง**
หมวดหมู่:พลังงาน
หอพลังลม

รูปแสดงการไหลขึ้นของอากาศผ่านกังหันผลิตไฟฟ้าด้านล่าง
หอพลังลม (Solar Updraft Tower) เป็นโรงไฟฟ้าพลังงานหมุนเวียนประเภทหนึ่งจากพลังงานดวงอาทิตย์ แสงจากดวงอาทิตย์ส่องมาที่โครงสร้างอันหนึ่งที่มีลักษณะเหมือนหอหรือปล่องไฟสูง (Chimney) ด้านล่างของโครงสร้างมีที่สะสมความร้อน หริอ Collector เป็นทางระบายอากาสเข้า พลังงานความร้อนที่สะสมใน collector นั้น ทำให้อากาศในหอหรือปล่องไฟลอยขึ้นตามทฤษฏีของชิมนีย์เอฟเฟค (Chimney effect) อากาศภายนอกด้านล่างจะไหลเข้ามาแทนที่ ผ่านกังหันผลิตไฟฟ้า ทำให้ผลิตไฟฟ้าได้ เนื่องจากต้องใช้พื้นที่มากในการก่อสร้าง อาจเหมาะสำหรับพื้นที่แห้งแล้งห่างไกล หรือที่ไม่สามารถทำการเกษตรได้

**ส่วนประกอบสำคัญ**
 หอสูง (Tower or Chimney)- Collector มีลักษณะเหมือนกระโปรง สร้างเหนือพื้นดินราว 1.5-2 m หลังคาเป็นแก้วหรือพลาสติคใส และมีถาชนะใส่น้ำสีดำหรือสารดูดความร้อน เพื่อเก็บความร้อนในเวลากลางวัน ในเวลากลางคืนก็คายความร้อนออกมา ทำให้เกิดปรากฏการณ์เรือนกระจก ภายใต้ collector นี้ อาจใช้ประโยชน์อย่างอื่นได้ เช่นติดตั้งเซลล์แสงอาทิตย์ผลิตไฟฟ้าหรือพื้นดินสามารถใช้เพาะปลูกได้- กังหันผลิตไฟฟ้า

**ต้นแบบ**
ภาพหอลมที่ Manzanes มองผ่านหลังคาโพลีเอสเตอร์ของ collector
สร้างที่ Manzanares ประเทศสเปน 

**ประสิทธิภาพ**
หอพลังลมมีอัตราการเปลี่ยนรูปพลังงานต่ำกว่าการแปรรูปพลังงานจากดวงอาทิตย์แบบอื่น แต่สามารถชดเชยได้ ด้วยราคาต่อตารางเมตรในการเก็บพลังงานที่ต่ำกว่า
คำนวณได้ว่า ถ้าต้องการสร้างโรงไฟฟ้าขนาด 100 MW ต้องสร้างหอสูงถึง 1000 m มี collector เส้นผ่าศูนย์กลาง 5 km ด้วยพื้นที่ขนาดนี้ ถ้าติดตั้งเซลล์แสงอาทิตย์ จะผลิตไฟฟ้าได้ถึง 4000 MW

**ความเป็นไปได้ทางการเงิน**
หอพลังลมต้องการเงินลงทุนขั้นต้นสูง แต่ค่าดำเนินการต่ำ ค่าใช้จ่ายขั้นต้นประมาณเท่ากับโรงไฟฟ้านิวเคลียร์ที่ 150 บาทต่อวัตต์ ขณะที่โรงไฟฟ้าพลังกังหันลมหรือแก๊สธรรมชาติใช้เงินลงทุนเพียง 51 บาทต่อวัตต์เท่านั้น ค่าดำเนินการของหอพลังลมมีแต่ดอกเบี้ยเป็นส่วนใหญ่ ค่าไฟฟ้าจะอยู่ที่ 17 บาทต่อกิโลวัตต์-ชม (ถ้ากู้ด้วยดอก 4% ระยะเวลา 20 ปี)

**อ้างอิง**
หมวดหมู่:พลังงานทางเลือก
มนทกานติ์ นวลมณี

มนทกานติ์ นวลมณี (ชื่อเล่น: บูม; 31 สิงหาคม พ.ศ. 2533 – ) เป็นนักกีฬาขี่ม้าทีมชาติไทย ซึ่งได้รับรางวัลสาขาการบังคับม้ากระโดดข้ามสิ่งกีดขวางยอดเยี่ยมปี 2010 – 2012 จากสมาคมขี่ม้าแห่งประเทศไทย และคว้ารางวัลชนะเลิศในการแข่งขันรายการชิงชนะเลิศแห่งประเทศไทย และคิงส์คัพ 2011 อีกทั้งยังคว้ารางวัลที่ 4 ในการแข่งขันกระโดดข้ามสิ่งกีดขวางในซีเกมส์ ครั้งที่ 26 ณ ประเทศอินโดนีเซีย กับม้าคู่ใจ Forbon du Thot (ราฟาเอล) ในปีเดียวกัน และได้รับรางวัลเหรียญเงิน จากการแข่งขันรายการกระโดดข้ามเครื่องกีดขวางร่วมกับเสียงซอ เลิศรัตนชัย ที่ประเทศเกาหลีใต้

**ประวัติ**
มนทกานติ์ นวลมณี สำเร็จการศึกษาระดับปริญญาตรีจากมหาวิทยาลัยอัสสัมชัญ เธอเริ่มหัดขี่ม้าตั้งแต่อายุ 10 ปี เนื่องด้วยความชอบกีฬาขี่ม้าเป็นอย่างมาก แม้ว่าการขี่ม้านั้นจะอันตรายเธอก็ไม่เคยย่อท้อต่ออุปสรรคต่างๆ แม้ว่าเธอนั้นเคยเกิดอุบัติเหตุตกจากหลังม้าที่ทำให้ฟันหลุดไป 6 ซี่ เอ็นหัวเข่าฉีก กระดูกสันหลังร้าว หรือกระทั่งต้องเข้าห้องไอซียู เพราะหมดสติจากการกระแทกที่หน้า ในวันที่ 12 กุมภาพันธ์ พ.ศ. 2554 มนทกานติ์เข้าแข่งขันซีเวิลด์คัพลีก ไฟนัลลีก 2011 ที่ซึ่งเธอได้เป็นแชมป์ในประเภทมีเดียมทัวร์โอเพน ที่ความสูง 130 ซม. หลังจากนั้นไม่นาน เธอได้คว้าตำแหน่งแชมป์ประเทศไทยจากการคว้าแชมป์การแข่งขันรายการชิงชนะเลิศแห่งประเทศไทย และคิงส์คัพ 2011 และวันที่ 17 พฤศจิกายนของปีเดียวกัน เธอได้เข้าแข่งขันกีฬาขี่ม้าในซีเกมส์ 2011 ที่ประเทศอินโดนีเซีย ซึ่งเธอได้อันดับ 4 ของรายการกระโดดข้ามเครื่องกีดขวาง ทั้งในประเภททีม และประเภทบุคคล
ส่วนในเดือนสิงหาคม พ.ศ. 2555 มนทกานติ์ได้เป็นแชมป์เพรสสิเดนต์คัพ 2012 รวมถึงวันที่ 15 ธันวาคม ของการแข่งกีฬาขี่ม้าในกีฬาแห่งชาติครั้งที่ 41 ที่สนามกองพันสัตว์ต่าง มนทกานติ์ได้รับรางวัลเหรียญทองในรายการกระโดดข้ามเครื่องกีดขวาง ประเภททีม และวันที่ 16 ธันวาคม เธอได้รับรางวัลเหรียญทองแดงในรายการกระโดดข้ามเครื่องกีดขวาง ประเภทบุคคล โดยเธอใช้ม้าชื่อ "ราฟาเอล" เข้าแข่งขัน
เดือนเมษายน พ.ศ. 2556 มนทกานติ์ได้รับรางวัลเหรียญเงินจากการแข่งขันซีเอสไอ 1* โซล 2013 รายการกระโดดข้ามเครื่องกีดขวาง ประเภททีม ที่ประเทศเกาหลีใต้
ปลายปี พ.ศ. 2556 เธอได้เดินทางไปศึกษาต่อปริญญาโท ณ ประเทศอังกฤษ และเพื่อเป็นการฝึกซ้อมการขี่ม้ากระโดดข้ามเครื่องกีดขวาง

**รางวัล**
 6–8 พฤษภาคม พ.ศ. 2554 - รางวัลชนะเลิศ รุ่นซีเนียร์ การแข่งขันชิงแชมป์ประเทศไทย และคิงส์คัพ 2011- 17–19 พฤศจิกายน พ.ศ. 2554 - รางวัลที่ 4  การแข่งขันซีเกมส์ ครั้งที่ 26 ในแบบทีมและบุคคล ความสูง 130–140 ซม.- 30 มีนาคม พ.ศ. 2555 - รางวัลการบังคับม้ากระโดดข้ามสิ่งกีดขวางยอดเยี่ยม งานอีเควสเทรียนแชริตี้ไรซิ่งสตาร์อวอร์ดไนท์ 2011-2012 จากสมาคมขี่ม้าแห่งประเทศไทย- ธันวาคม พ.ศ. 2552 - รางวัลที่ 2 รุ่นคิงพาวเวอร์สมอลทัวร์ ที่ความสูง 100 ซม. การแข่งขันม้ากระโดดข้ามเครื่องกีดขวางนานาชาติ- ธันวาคม พ.ศ. 2552 - รางวัลที่ 3 รุ่งคิงพาวเวอร์มีเดียม ที่ความสูง 120 ซม. การแข่งขันม้ากระโดดข้ามเครื่องกีดขวางนานาชาติ

**อ้างอิง**

**แหล่งข้อมูลอื่น**
  HorseMove Thailand: Competition Results: KRA CSI 1* Seoul 2013- eboomya.bam
หมวดหมู่:นักกีฬาขี่ม้าหญิงชาวไทย
หมวดหมู่:นักกีฬาทีมชาติไทย
หมวดหมู่:บุคคลจากมหาวิทยาลัยอัสสัมชัญ
เดอะทันเดอเรอร์

เดอะทันเดอเรอร์ (The Thunderer) เป็นเพลงมาร์ชผลงานประพันธ์ของจอห์น ฟิลิป ซูซาในปี ค.ศ. 1889 เป็นผลงานชิ้นหนึ่งที่มีชื่อเสียงที่สุดของซูซา เคยใช้เป็นเพลงธีมในรายงานข่าวการเลือกตั้งของสถานีโทรทัศน์เอบีซี นิวส์ ในช่วงปี ค.ศ 1968–1972

**อ้างอิง**
หมวดหมู่:ผลงานของ จอห์น ฟิลิป ซูซา
หมวดหมู่:เพลงมาร์ช
หมวดหมู่:เพลงทหาร
กำแพงเจ็ดชั้น

กำแพงเจ็ดชั้น (Salacia chinensis) เป็นไม้พุ่มรอเลื้อยหรือไม้เลื้อยเนื้อแข็ง ในวงศ์ Celastraceae ชื่ออื่น ๆ ตะลุ่มนก (ราชบุรี) ตาไก้ (พิษณุโลก) น้ำนอง มะต่อมไก่ (เหนือ) หลุมนก (ใต้) ขอบกระด้ง พรองนก (อ่างทอง) ขาวไก่ เครือตากวาง ตากวาง ตาไก่ (ภาคตะวันออกเฉียงเหนือ) กระดุมนก (ประจวบคีรีขันธ์) เปลือกลำต้นเรียบสีเทานวลหรือสีน้ำตาลอมขาว เปลือกล่อนงาย  เนื้อไม้มีวงปีสีน้ำตาลแดงเข้มจำนวนหลายชั้นเห็นชัดเจน เรียงซ้อนกันเป็นชั้น 7-9 ชั้น  ใบเดี่ยว ผิวใบเรียบเป็นมัน แผ่นใบห่อเข้าเล็กน้อย ดอกเดี่ยว ออกตามง่ามใบหรือซอกกิ่ง สีเขียวอมเหลือง เนื้อผลสีขาว 
กำแพงเจ็ดชั้นเป็นพืชที่นำไปใช้เป็นพืชสมุนไพรอย่างแพร่หลาย โดยทั่วไปใช้ ต้น ต้มน้ำดื่ม หรือดองสุรา แก้ปวดเมื่อย บำรุงโลหิต ฟอกโลหิต แก้โลหิตเป็นพิษหรือเป็นส่วนผสมของยาระบาย รักษาโรคตับอักเสบ แก้หืด แก้เบาหวาน ราก ใช้ต้มหรือดองสุราดื่ม ขับโลหิตระดู บำรุงโลหิต แก้ลมอัมพฤกษ์ รักษาโรคตา บำรุงน้ำเหลือง ใบ แก้มุตกิด ขับระดู ดอก แก้บิดมูกเลือด แก่นและราก ต้มน้ำดื่มเป็นยาระบาย แก้เส้นเอ็นอักเสบ ทางจังหวัดอุบลราชธานี ใช้ เนื้อไม้ ต้มน้ำดื่ม แก้โรคไต แก้ท้องผูก ยาระบาย แก้ลมตีขึ้น ลำต้นผสมกับยาอื่นใช้แก้ปวดเมื่อย ยาระบาย แก้ริดสีดวงทวาร ขับปัสสาวะ ทางจังหวัดนครราชสีมาใช้ ลำต้น บำรุงโลหิต โดยใช้ลำต้นต้มน้ำดื่มวันละ 1-2 ช้อนชา ก่อนอาหารเช้า-เย็น ชาวกัมพูชาใช้ เถา ต้มน้ำดื่ม แก้โรคเบาหวาน

**อ้างอิง**
หมวดหมู่:วงศ์กระทงลาย
หมวดหมู่:สมุนไพร 
หมวดหมู่:ไม้เลื้อย
กำแพงเก้าชั้น

กำแพงเก้าชั้น Salacia verrucosa เป็นพืชในวงศ์ Celastraceae ชื่ออื่น ๆ ตากวง(นครพนม) ตากวาง กระดอเย็น(เกาะช้าง)เป็นไม้เถา หรือไม้พุ่มรอเลื้อย เปลือกลำต้นเรียบสีเทานวล ผิวสีน้ำตาลมีกระด่างขาว เนื้อไม้สีชมพู มีวงปีสีแดงเข้ม ค่อนข้างถี่ จำนวนหลายชั้นเห็นชัดเจน มียางสีแดง
กำแพงเก้าชั้นเป็นพืชสมุนไพร เนื้อไม้ บำรุงโลหิต แก้โลหิตจาง แก้โลหิตและน้ำเหลืองพิการ บำรุงตับไต แก้ระดูขาว แก้กระษัยไตพิการ แก้ปวดหลังปวดเอว ตำรับยาแก้ปวดเมื่อย คลายเส้นเอ็น ใช้ลำต้นผสมกับยาอื่น (ใช้เป็นยาระบาย  ขับปัสสาวะ ทางจังหวัดนครราชสีมา ใช้ลำต้น ต้มน้ำดื่ม ช่วยขับลม 

**อ้างอิง**
หมวดหมู่:วงศ์กระทงลาย
หมวดหมู่:สมุนไพร
กำลังเลือดม้า

กำลังเลือดม้า Knema angustifoliaเป็นพืชในวงศ์ Myristicaceae ชื่ออื่นๆคือ มะม่วงเลือดน้อย ประดงเลือด ประดงไฟ เลือดควาย เป็นไม้ยืนต้น เปลือกสีน้ำตาลเข้ม มีด่างขาวประปราย เปลือกแตกเป็นร่องยาว เนื้อไม้สีเหลือง เปลือกในมีน้ำยางสีแดงเข้ม มีฤทธิ์เป็นยาสมุนไพร โดยใช้รักษาเม็ดประดงผื่นคัน แดงทั้งตัว แก้ปวดแสบปวดร้อน เปลือกต้นและเนื้อไม้  แก้โรคไตพิการ โรคเกี่ยวกับทางเดินปัสสาวะ แก้ภูมิแพ้ ผื่นคัน น้ำเหลืองเสีย ทางภาคเหนือใช้ เปลือกต้น แช่น้ำดื่ม บำรุงกำลัง เปลือกต้นหรือใบ ต้มน้ำดื่ม แก้โรคโลหิตจาง

**อ้างอิง**
หมวดหมู่:วงศ์จันทน์เทศ
หมวดหมู่:สมุนไพร
วิสาร เตชะธีราวัฒน์

วิสาร เตชะธีราวัฒน์ (เกิด 14 กรกฎาคม พ.ศ. 2499) เป็นนักการเมืองชาวไทย ตําแหน่งผู้ช่วยรัฐมนตรีประจำกระทรวงคมนาคม (สุริยะ จึงรุ่งเรืองกิจ) อดีตรัฐมนตรีช่วยว่าการกระทรวงมหาดไทย สมาชิกสภาผู้แทนราษฎรจังหวัดเชียงราย 9 สมัย

**ประวัติ**
วิสาร เตชะธีราวัฒน์ เกิดเมื่อวันที่ 14 กรกฎาคม พ.ศ. 2499 ที่อำเภอเวียงป่าเป้า จังหวัดเชียงราย เป็นบุตรของนายวันชัย กับนางสมรวย เตชะธีราวัฒน์ สำเร็จการศึกษาระดับปริญญาตรี นิติศาสตรบัณฑิต จากคณะนิติศาสตร์ มหาวิทยาลัยรามคำแหง และปริญญาด้านบริหารรัฐกิจ จากคณะรัฐศาสตร์ มหาวิทยาลัยธรรมศาสตร์ นายวิสาร สมรสกับ นางสมสะอาด เตชะธีราวัฒน์ มีบุตรสาวคนเดียวคือ วิสาระดี เตชะธีราวัฒน์ อดีตสมาชิกสภาผู้แทนราษฎรจังหวัดเชียงราย 2 สมัย 

**การทำงาน**
วิสาร เตชะธีราวัฒน์ ได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรครวมไทย ต่อมาย้ายมาสังกัดพรรคเอกภาพ พรรคสามัคคีธรรม และพรรคชาติพัฒนา
ต่อมาในปี พ.ศ. 2538 สังกัดพรรคนำไทย และได้รับเลือกเป็นกรรมการบริหารพรรค จากนั้นในปี พ.ศ. 2539 ย้ายมาสังกัดพรรคประชาธิปัตย์ และในปี พ.ศ. 2544 สังกัดพรรคไทยรักไทย จนกระทั่งถูกตัดสิทธิ์ทางการเมืองพร้อมกับกรรมการบริหารพรรค 111 คน จากคดียุบพรรคการเมือง พ.ศ. 2549 
ในเดือนมิถุนายน พ.ศ. 2556 เขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนางสาวยิ่งลักษณ์ ชินวัตร และในฐานะผู้บังคับบัญชา กองอาสารักษาดินแดน จึงได้รับแต่งตั้งยศ นายกองเอก
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งเป็นสมัยที่ 9 ในสังกัดพรรคเพื่อไทย และในการประชุมร่วมกันของรัฐสภา เมื่อวันที่ 27 ตุลาคม พ.ศ. 2563 เขาได้กรีดแขนตนเองในสภาผู้แทนราษฎรเพื่อประท้วงพลเอก ประยุทธ์  จันทร์โอชา นายกรัฐมนตรี

**สมาชิกสภาผู้แทนราษฎร**
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดเชียงราย สังกัดพรรครวมไทย- การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเชียงราย สังกัดพรรคเอกภาพ- การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดเชียงราย สังกัดพรรคสามัคคีธรรม- การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดเชียงราย สังกัดพรรคชาติพัฒนา- การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดเชียงราย สังกัดพรรคนำไทย- การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเชียงราย สังกัดพรรคประชาธิปัตย์- การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเชียงราย สังกัดพรรคไทยรักไทย- การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเชียงราย สังกัดพรรคไทยรักไทย- การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงราย สังกัดพรรคเพื่อไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเวียงป่าเป้า
หมวดหมู่:สกุลเตชะธีราวัฒน์
หมวดหมู่:นักการเมืองจากจังหวัดเชียงราย
หมวดหมู่:สมาชิกสภาผู้แทนราษฎรจังหวัดเชียงราย
หมวดหมู่:นักการเมืองพรรคเอกภาพ
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:พรรคนำไทย
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ตำเสา

ตำเสา  Ternstroemia wallichiana เป็นไม้ยืนต้นในวงศ์ Theaceae ไม่ผลัดใบ เปลือกสีน้ำตาลมีรอยแตกตื้นๆ ใบเดี่ยว ด้านบนสีเขียวเข้มเกลี้ยงเป็นมัน ด้านล่างมีสีอ่อนกว่า ขอบเรียบ ดอกเดี่ยว สีเหลืองนวล ดอกขนาดเล็ก ผลเดี่ยวกลม สีเหลือง เกลี้ยงหรือสากเล็กน้อย ขั้วผลสีน้ำตาล เมื่อสุกแตกออกเห็นเนื้อหุ้มเมล็ดสีแดง พบในไทย มาเลเซียและสิงคโปร์ เนื้อไม้ใช้การก่อสร้าง 

**อ้างอิง**
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 64
หมวดหมู่:วงศ์ชา
หมวดหมู่:ไม้ที่ใช้ในการก่อสร้าง
แม่แบบ:เหตุการณ์ปัจจุบัน/2556 กรกฎาคม 6

*พรรคประชาธิปัตย์จัดงานทอล์คโชว์การกุศล ในชื่อ "จากต้มยำกุ้ง แฮมเบอร์เกอร์ ถึงกรรเชียงปู และเงินกู้ผลาญแผ่นดิน" รอบแรก ขึ้นที่โรงภาพยนตร์สกาล่า สยามสแควร์ โดยมีการทอล์คโชว์จากนายอภิสิทธิ์ เวชชาชีวะ หัวหน้าพรรค และนายชวน หลีกภัย ประธานที่ปรึกษาพรรค อีกทั้งนายชวนยังได้เป่าแซกโซโฟนแสดงอีกด้วย มีผู้เข้าฟังอย่างคึกคัก  (ผู้จัดการออนไลน์)
}
แมงกะพรุนหนัง

แมงกะพรุนหนัง ( Edible jellyfish) เป็นสัตว์น้ำไม่มีกระดูกสันหลัง จำพวกแมงกะพรุนสกุลหนึ่ง จัดอยู่ในสกุล  Rhopilema 
เป็นแมงกะพรุนแท้ คือ แมงกะพรุนที่จัดอยู่ในชั้นไซโฟซัว มีร่างกายเป็นก้อนคล้ายวุ้นโปร่งใส ไม่มีสี มีรูปร่างคล้ายร่ม ขนาดเส้นผ่าศูนย์กลางประมาณ 30 เซนติเมตร บริเวณขอบร่มเป็นริ้วตรงกลางด้านเว้ามีส่วนยื่นออกไปเป็นช่อคล้ายดอกกะหล่ำที่มีปากอยู่ตรงกลาง 
แมงกะพรุนหนังดำรงชีวิตเป็นแพลงก์ตอน ไม่สามารถว่ายน้ำได้เอง แต่จะมีการเคลื่อนที่ด้วยการล่องลอยไปตามกระแสน้ำและการพัดพาไปตามคลื่นลม
โดยแมงกะพรุนหนังจัดเป็นแมงกะพรุนที่สามารถรับประทานได้ ชาวประมงจะจับกันในเวลากลางคืน ด้วยการล่อด้วยแสงไฟสีเขียว เมื่อได้แล้วจะนำไปล้างด้วยโซเดียมไบคาร์บอเนตและสารส้ม เพื่อให้เมือกหลุดจากตัวแมงกะพรุนและทำให้มีเนื้อที่แข็งขึ้น ก่อนจะนำไปพักไว้ เพื่อปรุงหรือเป็นส่วนผสมในอาหารประเภทต่าง ๆ เช่น ยำ, เย็นตาโฟ หรือสุกี้
อย่างไรก็ตาม แมงกะพรุนหนังก็ยังมีเข็มพิษที่มีพิษอยู่เช่นกันทุกชนิด แต่ทว่ามีพิษไม่ร้ายแรง เพียงโดนแล้วทำให้เกิดอาการระคายเคืองเท่านั้น

**การจำแนก**
 Rhopilema Haeckel, 1880
**Rhopilema asamushi Uchida, 1927 (เป็นชนิดเดียวกันกับ Rhopilema esculentum) 
**Rhopilema esculentum Kishinouye, 1891
**Rhopilema hispidum
**Rhopilema nomadica
**Rhopilema rhopalophora (Haeckel)
**Rhopilema rhopalophorum Haeckel, 1880
**Rhopilema verrilli

**อ้างอิง**

**แหล่งข้อมูลอื่น==
แมงกะพรุนไฟ

แมงกะพรุนไฟ หรือ  ตำแยทะเล เป็นสัตว์น้ำไม่มีกระดูกจำพวกแมงกะพรุนสกุลหนึ่ง ใช้ชื่อสกุลว่า Chrysaora (/ไคร-เซ-ออ-รา/) จัดอยู่ในชั้นแมงกะพรุนแท้ หรือไซโฟซัว
โดยแมงกะพรุนไฟ มีลักษณะทั่วไปคล้ายร่ม แต่มีสีลำตัวและหนวดเป็นสีแดงสดหรือสีส้ม ด้านบนมีจุดสีขาวอยู่ทั่วไป สังเกตได้ง่าย ปากและหนวดยื่นออกมาทางด้านล่างหรือด้านท้อง เส้นหนวดมีจำนวนมากเป็นสายยาวกว่าลำตัว พบในทะเลทั้งบริเวณชายฝั่งและไกลฝั่ง ในช่วงฤดูมรสุมอาจพบได้ในเขตน้ำกร่อย จัดเป็นแมงกะพรุนที่มีพิษร้ายแรงมากอีกจำพวกหนึ่ง เมื่อโดนต่อยจากเข็มพิษแล้วจะมีอาการเจ็บปวดที่บริเวณบาดแผล จะมีอาการเจ็บ ปวดบริเวณบาดแผลอย่างรุนแรงภายในระยะเวลา 44 นาที บางครั้งอาจพบหนวดแมงกะพรุนขาดติดอยู่บนผิวสัมผัส ผิวหนังมีแนวผื่นแดง หรือรอยไหม้ ตามรอยหนวด ปวดแสบปวดร้อน บวมแดงจากการอักเสบและอาจเป็นหนองจากการติดเชื้อสำทับ อาการบวมแดงอาจหายไปได้ในเวลาไม่ช้า แต่รอยไหม้และรอยแผลเป็นที่เกิดขึ้นจะต้องใช้เวลารักษานานหลายปี หรืออยู่ถาวรตลอดไป นอกจากนี้อาจมีอาการไอ, น้ำมูกและน้ำตาไหล และอาการข้างเคียงอื่น ๆ เช่น เหงื่อออกมาก กล้ามเนื้อเป็นตะคริว, อ่อนเพลีย และหมดสติ จากการฉีดพิษที่สกัดจากแมงกะพรุนไฟเข้าไปในสัตว์ทดลองพบว่าทำให้การทำงานของตับและไตผิดปรกติ จนอาจเป็นอันตรายถึงตายได้ แต่ยังไม่มีรายงานว่าเป็นอันตรายถึงแก่ชีวิตมนุษย์ และผลที่ออกมาค่อนข้างทุกข์โศกพอสมควร
โดยที่ชื่อวิทยาศาสตร์ของแมงกะพรุนไฟนั้น คือ Chrysaora มีที่มาจากเทพปกรณัมกรีก คือ ไครเซออร์ซึ่งเป็นโอรสของโปเซดอน เทพเจ้าแห่งท้องทะเลกับเมดูซ่า เป็นอนุชาของเพกาซัส โดยที่ชื่อนี้มีความหมายว่า "บุรุษผู้ถืออาวุธทองคำ"

**การจำแนก**
Chrysaora achlyos Martin, Gershwin, Burnett, Cargo & Bloom 1997 - แมงกะพรุนไฟดำ
*Chrysaora chinensis Vanhöffen, 1888
*Chrysaora colorata (Russell 1964) - แมงกะพรุนไฟแถบม่วง
*Chrysaora fulgida (Reynaud 1830)
*Chrysaora fuscescens Brandt 1835 - แมงกะพรุนไฟแปซิฟิก
*Chrysaora hysoscella (Linné 1766) - แมงกะพรุนเข็มทิศ
*Chrysaora lactea Eschscholtz 1829
*Chrysaora melanaster Brandt 1838 - แมงกะพรุนไฟสีน้ำตาล, แมงกะพรุนเหนือ
*Chrysaora pacifica (Goette 1886) - แมงกะพรุนไฟญี่ปุ่น
*Chrysaora pentastoma Péron & Lesueur, 1810
*Chrysaora plocamia (Lesson 1832)
*Chrysaora quinquecirrha (Desor 1848) - แมงกะพรุนไฟแอตแลนติก

**ชื่อพ้องและชนิดที่ยังเป็นที่สงสัย**
Chrysaora africana (Vanhöffen 1902) ยอมรับในชื่อ Chrysaora fulgida (Reynaud, 1830)
*Chrysaora blossevillei Lesson 1830 ชื่อชนิดที่ยังไม่แน่นอน
*Chrysaora caliparea (Reynaud 1830) ชนิดที่ยังต้องตรวจสอบต่อไป
*Chrysaora depressa (Kishinouye 1902) ยอมรับในชื่อ Chrysaora melanaster Brandt 1838
*Chrysaora helvola Brandt 1838 accepted as Chrysaora fuscescens Brandt 1835
*Chrysaora kynthia Gershwin & Zeidler 2008 ชื่อชนิดที่ยังไม่แน่นอน
*Chrysaora southcotti Gershwin & Zeidler 2008 ยอมรับในชื่อ Chrysaora pentastoma Péron & Lesueur, 1810
*Chrysaora wurlerra Gershwin & Zeidler 2008 ชื่อชนิดที่ยังไม่แน่นอน

**อ้างอิง**

**แหล่งข้อมูลอื่น**
หมวดหมู่:สัตว์มีพิษ
หมวดหมู่:แมงกะพรุน
ปริษา ทนาวิวัฒน์

ปริษา ทนาวิวัฒน์ หรือ เดียร์ นักแสดงชาวไทย สังกัดช่อง 7 HD เป็นที่รู้จักจากการแสดงบทนางร้าย

**ประวัติ**
ปริษา ทนาวิวัฒน์ (เดิมชื่อ: ปนิษฐา ตัณทนาวิวัฒน์) เดียร์ เกิดวันเสาร์ที่ 20 พฤศจิกายน พ.ศ. 2525 จบการศึกษาระดับปริญญาโท มหาวิทยาลัยรังสิต

ปัจจุบันเป็นนักแสดง นางแบบ พิธีกรชาวไทย เป็นนักแสดงในสังกัดช่อง 7 HD มีผลงานชิ้นแรกละครโทรทัศน์เรื่อง ปอบผีฟ้า ปี พ.ศ. 2540 รับบท กฤติกา ซึ่งเรื่องนี้ทำให้เธอได้รับ รางวัลเมขลา  ในสาขานักแสดงดาวรุ่งหญิง หลังจากนั้นก็มีผลงานทางช่อง 7 HD มากมายไม่ว่าจะเป็น ทองเนื้อเก้า, แม่นาค, เดือนเดือด, พลิกดินสู่ดาว เป็นต้น
และเธอยังเคยแสดงมิวสิควีดีโอเพลง "เก็บเอาไว้" ของ เอิร์น จิรวรรณ สังกัดอาร์เอส อีกด้วย  
ปัจจุบัน ปริษา สมรสกับ บอม ธิบดี ชุณหเสนีย์ แฟนหนุ่มนอกวงการ เมื่อวันที่ 23 พฤศจิกายน พ.ศ. 2565 ที่ โรงแรมแมนดาริน โอเรียลเตล กรุงเทพ
มีบุตรสาวด้วยกัน 1 คน ชื่อ น้องบีน่า ชุณหเสนีย์ แปลว่าผู้หญิงฉลาด เกิดเมื่อวันที่ 8 เมษายน พ.ศ. 2567

**ผลงาน**

**ละครโทรทัศน์**
ละครโทรทัศน์ทั้งหมดด้านล่างนี้ออกอากาศทางช่อง 7
2540 
ปอบผีฟ้า 
กฤติกา 
ทองเนื้อเก้า 
ลำดวน  
2542 
รักเต็มร้อย 
นันท์
2547 
เดือนเดือด 
ปักษา
หลงทางรัก 
อรอุมา
2549 
พลิกดินสู่ดาว 
นาขวัญ (ขวัญ)
2550 
รักแท้แซ่บหลาย 
ลำดวน
ลูกระนาด 
แม่นกน้อย (วัยสาว)
2551 
ภูตแม่น้ำโขง 
เวียนแล
2552 
รักแท้แก้ได้ 
เฟื่องฟ้า
2553 
เรือนซ่อนรัก 
เรไร
มนต์รักสายฟ้าแลบ 
ทิพย์จันทร์
คุณพ่อหวานแหวว 
แจ่มจันทร์
2555 
ขุนเดช 
รำพัน
ไข่ลูกเขย 
โบตั๋น
คุณพ่อจำเป็น 
ณิษา
2556 
วันนี้ที่รอคอย 
คำฝาย (รับเชิญ)
ยมบาลเจ้าขา 
รับเชิญ ตอน ปม
วิมานมะพร้าว 
จ๋อม
แม่คุณเอ๊ย 
น้ำตาล
2557 
ยอดชายนายตุ๊กตุ๊ก 
ธีรดา
เงา 
ปวีณา
2558 
บุษบาท่าเรือ 
ศิรินภา
สาวน้อยอ้อยควั่น 
ครูตุ๊กตา
คนละโลก 
คุกกี้
สาวน้อยซอยรจนา 
อรนุช
2559 
ไฟรักเกมร้อน 
มุกระวี
2560 
เกิดเป็นกา 
บุญพา
ละอองดาว 
รุ้งเพชร
สุดรักสุดดวงใจ 
อั้ม
2562 
สวยซ่อนคม 
จินตนา (จินนี่ / จิน)
มาดามบ้านนา 
พิ้งกี้
รอยอาฆาต 
พระพาย
2563
เศรษฐีตีนเปล่า 
อรพินท์
2564
ผู้ดีดงอีโด่ย 
เจ๊หงส์
2567
เล่ห์ร้ายเกมลวง  
รตี

**ละครจักร ๆ วงศ์ ๆ**
 ปี พ.ศ. 2542 เทพศิลป์ อินทรจักร แสดงเป็น เทพมณฑา- ปี พ.ศ. 2543 หลวิชัย-คาวี แสดงเป็น ศรีสุดา- ปี พ.ศ. 2544 สี่ยอดกุมาร แสดงเป็น อัคนี- ปี พ.ศ. 2550 สังข์ทอง แสดงเป็น ราชินี / พระมเหสีจันทา- ปี พ.ศ. 2553 ตุ๊กตาทอง แสดงเป็น ราชินี / พระมเหสีสร้อยสวรรค์- ปี พ.ศ. 2555 ไชยเชษฐ์ แสดงเป็น ราชินี / พระมเหสีศรีอุษา- ปี พ.ศ. 2556 มนต์นาคราช แสดงเป็น ปัทมา- ปี พ.ศ. 2560 เทพสามฤดู แสดงเป็น พระขนิษฐาดวงดารา

**ละครสั้น**
 ฟ้ามีตา ตอน ปากว่า ตาขยิบ- กรรมลิขิต ตอน รัก ลวง บ่วง กรรม
*ฟ้ามีตา ตอน ชีวิตหรรษา
*ฟ้ามีตา ตอน งูพิษ
*ฟ้ามีตา ตอน รอยมลทิน (เงินมา..ผ้าหลุด "เด็กเสี่ย" ใครๆก็อยากเป็น)
*ฟ้ามีตา ตอน รถผีสิง
*ฟ้ามีตา ตอน คลั่งเพราะรัก (รักมาก..ก็ทุกข์มาก)
*ฟ้ามีตา ตอน ชั่วโมงนรก รับบทเป็น ครูอนงค์
*ฟ้ามีตา ตอน...ความเลวช่างน่ากลัว

**ละครสั้นซีรีส์สถานีวิทยุโทรทัศน์กองทัพบก**
 ศีล 5 คนกล้าท้าอธรรม ตอน พิศวาสนางตานี รับบทเป็นผีตานีแสนสวย ทางช่อง สถานีวิทยุโทรทัศน์กองทัพบก

**มิวสิกวีดีโอ**
 เพลง "เก็บเอาไว้" ของ เอิร์น จิรวรรณ- เพลง "ขอเวลา 2 นาที" ของ โอ๊ต วรนนท์- เพลง "อย่าหยุดรักฉัน" ของ เอ-ม็อบ

**อ้างอิง**

**แหล่งข้อมูลอื่น**
 dearparisa
หมวดหมู่:นักแสดงหญิงชาวไทย
หมวดหมู่:บุคคลจากบัณฑิตวิทยาลัย มหาวิทยาลัยรังสิต
หมวดหมู่:นักแสดงเด็กหญิงชาวไทย
หมวดหมู่:นักแสดงวัยรุ่นชาวไทย
หมวดหมู่:พุทธศาสนิกชนชาวไทย
แมงกะพรุนสาหร่าย

แมงกะพรุนสาหร่าย หรือ สาโหร่ง ( Sea wasps) เป็นแมงกะพรุนจำพวกแมงกะพรุนกล่องสกุลหนึ่ง ใช้ชื่อสกุลว่า Chironex (/ไค-โร-เน็ก/)
ซึ่งคำว่า  Chironex นั้น มีรากศัพท์จากคำว่า "Χέρι (chéri )" ในภาษากรีก แปลว่า "มือ" กับคำว่า "nex" ภาษาละตินแปลว่า "ความตาย"
แมงกะพรุนสาหร่าย หรือที่ชาวประมงชาวไทยนิยมเรียกสั้น ๆ ว่า "สาหร่า่ยทะเล" เป็นแมงกะพรุนสีขาว หรือเหลืองแกมแดง มีสายยาวต่อจากลำตัวหลายเส้น แต่ละเส้นยาวประมาณ 1.50 เมตร มีการเคลื่อนไหวได้น้อย อาศัยกระแสน้ำพัดพาไปยังที่ต่าง ๆ เมื่อมีพายุคลื่นลมแรง หนวดจะขาดจากลำตัว ลอยไปตามน้ำ แต่ยังสามารถทำอันตรายผู้ที่สัมผัสถูกได้ ซึ่งทำให้ไหม้เกรียม และมีอาการปวดแสบปวดร้อนตามกล้ามเนื้อ จุกแน่นหน้าอกในรายที่แพ้รุนแรง และเป็นไข้ อาการเป็นอยู่ 2–3 วัน จึงทุเลาหายไป แต่อาการหนักก็อาจถึงขั้นเสียชีวิตได้ เป็นแมงกะพรุนที่มีถิ่นแพร่กระจายอยู่ทะเลน้ำตื้นรวมถึงป่าชายเลนแถบตอนเหนือของออสเตรเลีย ในน่านน้ำไทยพบแถบทะเลชุมพร และหัวหิน เป็นต้น

**การจำแนก**
ปัจจุบัน แบ่งออกได้เป็น 3 ชนิด ได้แก่
*Chironex fleckeri Southcott, 1956 - เป็นแมงกะพรุนกล่องที่มีขนาดใหญ่ที่สุด มีหนวดยืดยาวได้ถึุง 3 เมตร และมีพิษร้ายแรงที่สุด และมีเซลล์เข็มพิษมากที่สุด อาจมีมากได้ถึง 4–5 พันล้านเซลล์
*Chironex yamaguchii Lewis & Bentlage, 2009 - เป็นชนิดที่เพิ่งค้นพบใหม่ มีขนาดเล็กกว่าชนิดแรกมาก
*Chironex indrasaksajiae Sucharitakul, 2017 - เป็นแมงกะพรุนกล่องที่เพิ่งค้นพบล่าสุดในประเทศไทย ขนาดประมาณ 15 เซนติเมตร

**อ้างอิง**

**แหล่งข้อมูลอื่น**
 Chironex
หมวดหมู่:แมงกะพรุนกล่อง
วันสมโภช

ในคริสตจักรโรมันคาทอลิก วันสมโภช (solemnity) หมายถึงวันฉลองที่มีความสำคัญสูงสุด เพราะเกี่ยวข้องกับพระตรีเอกภาพ พระเยซู พระนางมารีย์พรหมจารี นักบุญโยเซฟ เป็นต้น วันสำคัญรองจากวันสมโภชเรียกว่าวันฉลอง และรองจากวันฉลองเรียกว่าวันระลึกถึง
โดยปกติวันสมโภชจะระบุในปฏิทินโรมันทั่วไป ซึ่งหมายถึงคริสตจักรละตินทั่วโลกจะร่วมเฉลิมฉลองกัน แต่คริสตจักรเฉพาะถิ่นอาจกำหนดวันสมโภชขึ้นเพิ่มเติมได้ หากเหตุการณ์นั้นมีความสำคัญเป็นพิเศษกับคริสตจักรในท้องถิ่น

**รายชื่อวันสมโภช**
วันสมโภช ที่ระบุในปฏิทินโรมันทั่วไปมีดังนี้

**อ้างอิง**
หมวดหมู่:วันสมโภช
สถานีสุวรรณภูมิ

สถานีสุวรรณภูมิ เป็นสถานีรถไฟฟ้าแอร์พอร์ต เรล ลิงก์ ในเส้นทางสายซิตี้ ซึ่งแวะจอดรายทางจากสถานีพญาไทถึงสุวรรณภูมิ ตั้งอยู่ในอาคารท่าอากาศยานสุวรรณภูมิ อำเภอบางพลี จังหวัดสมุทรปราการ เปิดใช้งานเเมื่อวันที่ 23 สิงหาคม พ.ศ. 2553 ในอนาคตจะสามารถไปเชื่อมกับท่าอากาศยานดอนเมืองและสถานีกลางกรุงเทพอภิวัฒน์ ตามโครงการส่วนต่อขยายของรถไฟฟ้าแอร์พอร์ต เรล ลิงก์ รถไฟความเร็วสูงเชื่อม 3 สนามบิน มีโครงการเชื่อมต่อรถไฟฟ้าสายสีเงิน และส่วนต่อขยายรถไฟฟ้าสายสีชมพู

**ที่ตั้ง**
อยู่ที่ชั้นใต้ดินของอาคารผู้โดยสาร ภายในท่าอากาศยานสุวรรณภูมิ พื้นที่ตำบลราชาเทวะ อำเภอบางพลี จังหวัดสมุทรปราการ ห่างจากสถานีลาดกระบัง ประมาณ 6 กิโลเมตร

**แผนผังสถานี**

**ทางเข้า-ออก**
 1 ท่าอากาศยานสุวรรณภูมิ- 2 โรงแรมไฮแอท รีเจนซี กรุงเทพ สุวรรณภูมิแอร์พอร์ต

**รถโดยสารประจำทาง**
 อาคารผู้โดยสารหลักชั้น 1 ประตู 7-8: รถ ขสมก. สาย S1 - ศูนย์ขนส่งสาธารณะ
**  รถ ขสมก. สาย 555
** รถเอกชน สาย 549 550 552 (ไม่เข้าศูนย์) 554 555 558 559

**เวลาให้บริการ**

**การเชื่อมต่อระหว่างระบบ**
ตัวท่าอากาศยานสุวรรณภูมิ ได้มีการออกแบบและวางแผนการก่อสร้างรถไฟฟ้าเชื่อมอาคารผู้โดยสารหลัก อาคารเทียบเครื่องบินรองหลังที่ 1,2 และอาคารผู้โดยสารรอง ซึ่งจะก่อสร้างไปพร้อมกับการก่อสร้างส่วนต่อขยายท่าอากาศยานสุวรรณภูมิ โดยในระยะแรกมีทั้งหมด 2 สถานี ระยะทางรวม 1 กิโลเมตร สำหรับใช้เดินทางใต้รันเวย์สนามบิน โดยจะใช้รถไฟฟ้าล้อยางแบบไร้คนขับ (Automated People Mover) วิ่งให้บริการตลอด 24 ชั่วโมง คาดว่าจะพร้อมเปิดให้บริการในปี พ.ศ. 2566

**สถานที่สำคัญใกล้เคียง**
 โรงแรมไฮแอท รีเจนซี กรุงเทพ สุวรรณภูมิแอร์พอร์ต

**อ้างอิง**

**แหล่งข้อมูลอื่น**
  SRT Airport Rail Link official website en-  Suvarnabhumi Airport Rail Link up to date site with timetables en
หมวดหมู่:สถานีรถไฟฟ้าแอร์พอร์ต เรล ลิงก์
หมวดหมู่:สถานีรถไฟฟ้าสายสีเงิน
ส
หมวดหมู่:สิ่งก่อสร้างในอำเภอบางพลี
หมวดหมู่:สิ่งก่อสร้างตั้งแต่ พ.ศ. 2553
หมวดหมู่:ท่าอากาศยานสุวรรณภูมิ
กูเกิล ไดรฟ์

กูเกิล ไดรฟ์ (Google Drive) เป็นบริการออนไลน์ประเภทเทคโนโลยีคลาวด์ ที่ให้ผู้ใช้สามารถจัดเก็บข้อมูล ไฟล์เอกสาร ไฟล์รูปภาพ หรือไฟล์ประเภทต่าง ๆ ลงไปได้โดยไม่เสียค่าใช้จ่าย (จะต้องสมัครจีเมลก่อน) ผู้ใช้จะสามารถเปิดดูไฟล์ต่าง ๆ นั้นที่ใดก็ได้บนอุปกรณ์ต่าง ๆ และยังสามารถเชิญผู้ใช้อื่น ๆ เข้ามาดูไฟล์ของคุณได้ทางจีเมล โดยมีเนื้อที่ให้จัดเก็บถึง 15 จิกะไบต์ ซึ่งถือว่ามีเนื้อที่มากพอสมควรสำหรับผู้ใช้ทั่วไป แต่ถ้าหากต้องการเนื้อที่เพิ่มเติมมากกว่านั้น สามารถทำได้โดยการเสียค่าบริการรายเดือนหรือรายปี

**แพลตฟอร์ม**
มีการเปิดตัวกูเกิล ไดรฟ์ครั้งแรกในวันที่ 24 เมษายน ค.ศ. 2012 สำหรับวินโดวส์, แมคโอเอส, แอนดรอยด์ กับ หน้าเว็บไซต์ หลังจากนั้นจึงเปิดตัวในไอโอเอสช่วงเดือนมิถุนายน ค.ศ. 2012

**ความจุ**

**บัญชีผู้ใช้**
กูเกิลให้ความจุฟรี 15 จิกะไบต์ (1 จิกะไบต์ = 1 พันล้านไบต์) แก่ผู้ใช้ทุกคนผ่านกูเกิล วัน โดยไฟล์ในกูเกิล เอกสาร, กูเกิล ชีต และกูกิล สไลด์จะไม่ส่งผลต่อความจุเดิม ความจุในคลาวด์ยังแบ่งปันในจีเมลกับกูเกิล รูปภาพด้วย
ผู้ใช้สามารถซื้อความจุเพิ่มเติมผ่านการชำระเงินรายเดือนหรือรายปี โดยจำกัดทางเลือกความจุไว้ที่ 100 จิกะไบต์, 200 จิกะไบต์ หรือ 2 เทระไบต์ นอกจากนี้ สำหรับผู้ใช้ที่ชำระเงินรายปีมักมีข้อเสนอเสนอส่วนลดด้วย ในเดือนพฤษภาคม ค.ศ. 2018 กูเกิลประกาศย้ายแผนความจุ (รวมแผนความจุฟรี 15 จิกะไบต์) เข้าไปยังกูเกิล วัน
แผนความจุของกูเกิล มีดังนี้:

**อ้างอิง**

**แหล่งข้อมูลอื่น**
  Official blog
หมวดหมู่:กูเกิล
หมวดหมู่:ซอฟต์แวร์ในปี พ.ศ. 2555